Գրիգորի Բոբրովսկի

Գրիգորի Բոբրովսկի (, ), ռուս և խորհրդային գեղանկարիչ և մանկավարժ, Լենինգրադի նկարիչների միության անդամ։

Կենսագրություն 
Գրիգորի Բոբրովսկին ծնվել է 1873 թվականի նոյեմբերի 17-ին, Վիտեբսկ քաղաքում։ 1887-1893 թվականներին եղել է Վիտեբսկի հոգևոր սեմինարիայի սեմինարիստ։ 1893 թվականին մեկնել է Պետերբուրգ և ընդունվել Գեղարվեստի կայսերական ակադեմիային կից Բարձրագույն գեղարվեստական ուսումնարան, որտեղ եղել է Իլյա Ռեպինի աշակերտը։ 1900 թվականին ավարտել է Բարձրագույն գեղարվեստական ուսումնարանը որակավորված գեղանկարչի կոչումով` «Երեկոն»» նկարի համար։ 1902-1904 թվականներին դասավանդել է Խարկովի գեղանկարչության և նկարչության դպրոցում։   

Վերադարձից հետո 1904 թվականին դասավանդել է Պետերբուրգի Գեղարվեստների խրախուսման միության նկարչական դպրոցում։ 1899 թվականից մասնակցել է ցուցահանդեսների։ 1901 թվականին եղել է «Սանկտ Պետերբուրգի նկարիչների արտելները» նկարի հիմնադիր-անդամներից մեկը։ Նա նաև եղել է Մոսկվայի նկարիչների ընկերության (1901-1903 թվական), «Նկարիչների նոր համայնքի» (1909 թվական), «Արվեստի աշխարհի» (1910-1911 թվական), «Ռուս նկարիչների միության» (1912-1917 թվական), «Տասնվեց» խմբի ցուցորդը։ Նա ռուսական արվեստի ցուցահանդեսների է մասնակցել Մյունխենում և Նյու Յորքում (1924 թվական), որտեղ պարգևատրվել է Փոքր և Մեծ մեդալներով (1911 թվական, 1913 թվական)։ 1916 թվականին Բոբրովսկուն շնորհվել է ակադեմիկոսի կոչում։  

Առաջին հետհեղափոխական տարիներին Բոբրովսկին մասնակցել է Պետրոգրադի տոնական ձևավորմանը, ընտրվել է Պետրոգրադի (Արվեստի աշխատակիցների միություն) առաջին պրոֆմիության նախագահ։ 1923 թվականին Հեղափոխական Ռուսաստանի նկարիչների ասոցիացիային է միացել, 1923 թվականին, 1926 թվականին, 1928 թվականին ցուցահանդեսների է մասնակցել։ 1921-1929 թվականներին դասավանդել է Վխուտեմասում։ 1932 թվականին դարձել է նույն տարում ստեղծված Լենինգրադի նկարիչների միության անդամ։ 1930-ական թվականներին լենինգրադյան և համամիութենական խոշոր ցուցահանդեսներին է մասնակցել։ «Ա. Պրոխորովի դիմանկարը» (1911 թվական), «Սամոյլովայի դիմանկարը» (1912 թվական), «Նեապոլիտանական նավահանգիստը» (1915 թվական), «Անբնակ ափը. Ղրիմ», «Ֆեոդոր Շալյապինի դիմանկարը» (երկուսն էլ` 1916 թվական), «Ճանապարհը» (1927 թվական), «Կառուցումը» (1932 թվական), «Ձմեռը. Վոդոպոյը» (1933 թվական), «Սերգեյ Կիրովը Լենինգրադի մշակույթի և հանգստի կենտրոնական այգու շինարարությանը», «Ակադեմիկոս Աբրամ Իոֆեն իր լաբորատորիաններում» (երկուսն էլ` 1936 թվական) նկարների հեղինակն է։ Պատերազմից հետո, 1947 թվականին, Լենինգրադի նկարիչների միության դահլիճներում կայացել է Գրիգորի Բոբրովսկու ստեղծագործությունների անհատական ցուցահանդեսը։   

Հայրենական մեծ պատերազմի սկսվելուց հետո Գրիգորի Բոբրովսկին մնացել է Լենինգրադում։ Մահացել է 1942 թվականի հունվար-փետրվարին իր արվեստանոցում` տարաճումից։ Նրա ստեղծագործությունները պահվում են Ռուսական պետական թանգարանում, Վոլոգդայի և Նովոսիբիրսկի մարզային ազգային պատկերասրահում, Աստրախանի ազգային պատկերասրահում, Կարելիայի Հանրապետության կերպարվեստի թանգարանում, Ռուսաստանի և այլ երկրների մասնավոր հավաքածուներում։

Տես նաև 
 Լենինգրադի նկարիչների միություն

Ծանոթագրություններ

Աղբյուրներ 
 Художественная выставка «15 лет РККА». Ленинград, 1933. С. 26.
 Выставка «Художники РСФСР за 15 лет». Живопись. Скульптура. Москва, 1933. С. 4.
 1-я выставка ленинградский художников. Ленинград, 1935. С. 4.
 Выставка картин ленинградских художников в Москве. Москва, 1935. С. 5.
 Всесоюзная художественная выставка «Индустрия социализма». Москва, 1939. С. 70, 72, 127.
 Художники народов СССР. Биобиблиографический словарь. Т. 1. Москва, 1970. С. 416.
 Иванов С. Неизвестный соцреализм. Ленинградская школа. СПб., НП-Принт, 2007. С. 379, 380, 383. ISBN 5-901724-21-6, ISBN 978-5-901724-21-7.
 Страницы памяти. Справочно-мемориальный сборник. Художники Ленинградского Союза советских художников, погибшие в годы Великой Отечественной войны и в блокаду Ленинграда. СПб, 2010. С. 35—36.

Ռուս նկարիչներ
Խորհրդային մանկավարժներ
Ռուս մանկավարժներ
ԽՍՀՄ նկարիչների միության անդամներ